Para outras páxinas con títulos homónimos véxase: Somalia (homónimos).
En rosa, territorio estimado dunha nación pansomalí en relación cos países veciños, no Corno de África.
**Gran Somalia** é unha expresión que se refire ás rexións do Corno de África onde viven etnias somalís.

A Gran Somalia abarca Somalia (unión das antigas Somalia italiana e Somalia británica), o leste de Etiopía (Ogadén), o leste de Djibuti e o nordeste de Kenya.

Historia
--------

### Orixe do termo

A "Gran Somalia" do Reino de Italia que unía a todos os somalís nun único territorio.
Bandeira de Somalia, na que a estrela de cinco puntas simboliza as cinco partes da **Gran Somalia**: o nordeste de Kenya, a rexión etiópica de Ogadén, a antiga Somalia italiana, a antiga Somalia británica, e a parte oriental de Djibuti.
Historicamente foron os italianos os primeiros que falaron da "Gran Somalia" na primeira metade do século XX.

### Primeira guerra mundial

O Reino de Italia ampliou as súas posesións na colonia da Somalia italiana, no curso da primeira guerra mundial, co territorio do nordeste de Kenya, poboado por somalís, ao que chamaron *Oltre Giuba* (Ultra Xuba, coñecida na bibliografía internacional como Xubalandia).

### Conquista italiana de Etiopía

En 1936, despois da conquista de Etiopía polos italianos, a Somalia italiana foi aumentada coa inclusión de 200 000 km2 de territorio etíope: o Ogadén, poboado por somalís.

### Segunda guerra mundial

Posteriormente, no verán de 1941, na Somalia italiana foi incluída a Somalia británica e algunhas zonas poboadas por somalís da Kenya oriental, conquistadas polos italianos ao inicio da segunda guerra mundial.

Deste xeito, todos os somalís quedaron unificados baixo o mando italiano na Somalia italiana. A única excepción era a parte oriental da pequena Somalia francesa, centrada ao redor da cidade de Djibuti.

Este territorio, de 702 000 km2 e con capital en Mogadixo, foi chamado por Mussolini a *Gran Somalia*, e existiu entre agosto de 1940 e abril de 1941, cando exército italiano foi derrotado polos británicos.

### Despois da segunda guerra mundial

Despois da segunda guerra mundial esta unión política foi rota polos británicos, e agora a "Gran Somalia" refírese soamente a unha rexión xeográfica e étnica de África.

Notas
-----

1. ↑  "Il Razionalismo nelle colonie italiane 1928-1943. La «nuova architettura» delle Terre d’Oltremare». Capitolo II. Le politiche territoriali e urbanistiche del Fascismo nelle colonnie. 3. L’Eritrea e la Somalia, p. 64.
2. ↑  Fabiani, R (2010).
3. ↑  Somalie: le spectre de la «guerre des bandits» en SlateArique *(en francés)*.
4. ↑  Foucher, Michel (1991): *Fronts et frontières. Un tour du monde géopolitique*. Paris: Fayard, p. 175
5. ↑  Malécot, Georges (1973): "La France à Djibouti, les raisons d’une présence" *Le Mois en Afrique (Revue française d’études politiques africaines)*, n° 85, pp. 38-53.

Véxase tamén
------------

### Bibliografía

* Aidid, Mohammed Farah & Satya Pal Ruhela (2001): *Somalia: From The Dawn of Civilization To The Modern Times*. Civic Webs Virtual Library.
* Fabiani, R (2010): *La guerra dell'Ogaden e la fine della Distensione*. Gans editions.
* Petrides, Pierre (1983): *The Boundary Question between Ethiopia and Somalia*. New Delhi.
* Samatar, Said S. ed. (2005): *Somalia Country Studies*. Federal Research Division of Library of Congress.

### Outros artigos

* África Oriental Italiana
* Djibuti
* Etiopía
* Somalia
* Somalia británica
* Somalia italiana

### Ligazóns externas

* Somalia-Ethiopia, Kenya Conflict *(en inglés)*.
* A picture Somaliland’s unionists hate[*Ligazón morta*] en Somalia online *(en inglés)*, *(en somalí)*.